stanford-oval/wikipedia huggingface dataset:
לו ריד
קריירה > קריירת סולו > שנות האלפיים

ריד פתח את העשור החמישי לפעילותו עם "Ecstasy" מ-2000, שהמשיך את הכיוון האנרגטי של קודמו (בניגוד לאלבום הקודם שנפתח בסערה עם "Egg Cream", השיר הכבד ביותר הפעם הוא השיר החותם, "Big Sky"). בגיל 58 הצליח ריד להפתיע שוב את המבקרים עם השיר מעורר המחלוקת ביותר שהוציא מזה זמן רב (הפעם מבחינה ביקורתית), "Like a Possum", יצירה אפית בת 18 דקות המורכבת מדיסטורשנים רועשים ומטקסט העוסק בסקס ביזארי, סמים מסוכנים ומשאלה כללית של ריד להיות אופוסום. שאר הטקסטים התאפיינו בדרך כלל בנקודת מבט פסימית על נושא האהבה, ועסקו בין השאר ביחסים רומנטיים על סף התרסקות, צער על אהבה ישנה שלא החזיקה מעמד ("Baton Rouge") ובחינת רגשותיו האמיתיים של בן כלפי אביו ("Rock Minuet"). רוב המבקרים היללו את האלבום ותיארו אותו כניסיון מוצלח של ריד להמציא את עצמו מחדש מבחינה טקסטואלית ומוזיקלית. ביולי 2000 הופיע בישראל.
ב-2003 הוציא ריד אלבום קונספט כפול (יצא גם בגרסה מקוצרת על גבי תקליטור בודד) המבוסס על סיפוריו הקצרים של אדגר אלן פו בשם "The Raven", שלווה במחזמר בשם "POEtry" (שילוב של "פו" ו"שירה"). באותה השנה יצא אלבום אוסף כפול והראשון המשותף לריד ולוולווט אנדרגראונד, "NYC Man". ב-2004 יצא אלבום ההופעה הכפול "Animal Serenade" המתעד הופעה בלוס אנג'לס בה מלווה ריד בלהקה ללא מתופף ובזמר אנתוני הגרתי, וזכה לביקורות משבחות. ב-2007 יצא אלבומו הראשון של ריד שאיננו אלבום רוק, "Hudson River Wind Meditations" הכולל מוזיקת מדיטציה בסגנון אמביינט. ב-2008 ערך מופע לכבוד שלושה עשורים לצאת אלבומו "ברלין", שתועד כסרט על ידי הבמאי ג'וליאן שנאבל.
מאז שנות התשעים המאוחרות הייתה המוזיקאית לורי אנדרסון בת-זוגו של ריד, והשניים שיתפו פעולה מוזיקלית במספר שירים המופיעים באלבומים של שניהם. השניים נישאו ב-2008, וריד התארח בהופעתה של אנדרסון שהתקיימה בנובמבר 2008 בהיכל התרבות בתל אביב.
במאי 2013 עבר השתלת כבד לאחר עשורים של אלכוהוליזם והתמכרות לסמים. הניתוח לא סייע והוא נפטר ב-27 באוקטובר 2013, בגיל 71, מאי ספיקת כבד חריפה.
דיסקוגרפיה

| --- | --- |
 עם הוולווט אנדרגראונד לדיסקוגרפיה של הוולווט אנדרגראונד ראו הוולווט אנדרגראונד אלבומי סולו אלבומים Lou Reed 1972  Transformer 1972  Berlin 1973  Sally Can't Dance 1974  Metal Machine Music 1975  Coney Island Baby 1976  Rock 'n' Roll Heart 1976  Street Hassle 1978  The Bells 1979  Growing Up in Public 1980  The Blue Mask 1982  Legendary Hearts 1983  New Sensations 1984  Mistrial 1986  New York 1989  Magic and Loss 1992  Set the Twilight Reeling 1996  Ecstasy 2000  The Raven 2003  Hudson River Wind Meditations 2007:  אלבומי הופעה Rock n Roll Animal 1974  Lou Reed Live 1975  Live: Take No Prisoners 1978  Live in Italy 1984  Live in Concert 1996 (הוצאה מחודשת של Live in Italy)  Perfect Night: Live in London 1998  American Poet 2001  Animal Serenade 2004 שיתופי פעולה Songs for Drella 1990 (עם ג'ון קייל)  Le Bataclan '72 2004 (עם ג'ון קייל וניקו)  2004 Fistfull of Love (עם Antony and the Johnsons)  2011  Lulu (עם מטאליקה) אלבומי אוסף Walk on the Wild Side: The Best of Lou Reed 1977  Rock and Roll Diary: 1967-1980 1980  City Lights 1985  Walk on the Wild Side & Other Hits 1992  Between Thought and Expression: The Lou Reed Anthology 1992 (מארז תקליטורים)  Different Times: Lou Reed in the '70s 1996  Retro 1998  A Retrospective 1998  The Definitive Collection 1999  Perfect Day 1999  Very Best of Lou Reed 2000  Legendary Lou Reed 2002  NYC Man (The Ultimate Collection 1967-2003) 2003
הוקרה

על שמו של ריד נקרא העכביש צמירן עקוד, המצוי בישראל. שמו המדעי של המין הוא Loureedia annulipes - לורידיה אנוליפס.
הערות שוליים

↑  היכל התהילה של הרוק אנד רול (2000), הוולווט אנדרגראונד
↑  ריצ'י אונטרברגר וגרג פראטו (2005), ביוגרפיה של לו ריד
↑  רשימת 100 הגיטריסטים הגדולים בכל הזמנים, באתר רולינג סטון, ‏18 בדצמבר 2015, בדיקה אחרונה ב־27 במאי 2021
↑  רשימת 50 הגיטריסטים הגדולים בכל הזמנים של "גיבסון", באתר ארכיון האינטרנט, ‏28 במאי 2010, אורכב מהמקור ב־8 ביולי 2011, בדיקה אחרונה ב־27 במאי 2021
↑  רשימת 50 הגיטריסטים הגדולים בכל הזמנים של "גיבסון" (מלאה), באתר vintagevinylnews.com, ‏29 במאי 2010, בדיקה אחרונה ב־27 במאי 2021
↑  "Statement from Syracuse University Regarding the Passing of Lou Reed". 28 באוקטובר 2013. אורכב מ-המקור ב-8 בנובמבר 2016. נבדק ב-28 באוקטובר 2013. {{cite web}}:  (עזרה)
↑  ריד מתייחס כאן לעצמו כדמות המשנית ברומן "יוליסס", דדאלוס, ולשוורץ כדמות הראשית בלום. מתוך השיר "My House" מ-1982 שהוקדש לדלמור שוורץ.
↑  בלאק, ג'וני, מכונת זמן: הוולווט אנדרגראונד (1997), מגזין מוג'ו
↑  יוחאי וולף, Japan In Dishpan, 40 שנה לטרנספורמר: כשלו ריד היה שמח וקומוניקטיבי, באתר הארץ, 7 בנובמבר 2012
↑  אבי מורגנשטרן, לו ריד: פאנקיסט מתורבת, מעריב, 29 באוקטובר 1984
↑  אבי מורגנשטרן, לו ריד סוגר מעגל, מעריב, 1 באוגוסט 1986
↑  שרון מולדבי, בעקבות הכרך - האלבום החדש של לו ריד, חדשות, 26 בינואר 1989
↑  פיוצ'ר רוק הול
↑  שרון מולדאבי, ‏לו היה זה אחרת, ריד, באתר גלובס, 16 ביולי 2008
אבנר שביט, עכבר העיר תל אביב, לו ריד חוזר ל"ברלין", באתר הארץ, 26 בנובמבר 2008
↑   נירית אנדרמן, בסרטה החדש נפרדת לורי אנדרסון מבן זוגה לו ריד, מאמה ומכלבתה, באתר הארץ, 13 ביולי 2016
↑  תמר מלינוביץ', עכבר העיר, הקהל של לורי אנדרסון רצה את לו ריד, באתר הארץ, 4 בנובמבר 2008
↑  נועה הרשקוביץ‏, לו ריד הלך לעולמו, באתר וואלה, 27 באוקטובר 2013
| הוולווט אנדרגראונד |
| --- | --- | --- |
| ויליאם אלכסנדר • ג'ון קייל • אגנוס מק'ליז • סטרלינג מוריסון • וולטר פאוארס • לו ריד • מורין טאקר • דאג יול | ויליאם אלכסנדר • ג'ון קייל • אגנוס מק'ליז • סטרלינג מוריסון • וולטר פאוארס • לו ריד • מורין טאקר • דאג יול |  |
| אלבומים | ‏The Velvet Underground and Nico‏ (1967) • ‏White Light/White Heat‏ (1968) ‏ • ‏ The Velvet Underground‏ (1969) ‏ • ‏Loaded‏ (1970) ‏ • ‏ Live at Max's Kansas City‏ (1972)‏ • Squeeze‏ (1973)‏ • ‏Live MCMXCIII‏ (1993)‏ • |  |
| הוצאות מאוחרות | ‏The Velvet Underground Live‏ (1974)‏ • ‏VU‏ (1985)‏ • Another View ‏(1986)‏ • ‏Peel Slowly and See ‏ (1995) ‏ • ‏Final V.U. ‏ (2001) • ‏Bootleg Series, Vol. 1: The Quine Tapes ‏ (2001) • ‏The Very Best of the Velvet Underground ‏ (2003) |  |
אנדי וורהול • ניקו • סאדו-מזוכיזם
| --- | --- |
בקרת זהויות :  NLI: 987007524948205171  PLWABN: 9810531085705606  BIBSYS: 90914884  BNE: XX848587  BnF: cb12015805s (data)  CANTIC: a10902806  CiNii: DA06852342  GND: 11930225X  ICCU: LO1V133278  ISNI: 0000 0000 8362 0467  LCCN: n91053113  LNB: 000036830  MusicBrainz: 9d1ebcfe-4c15-4d18-95d3-d919898638a1  NDL: 00473600  NKC: jn20000701482  NLA: 35798403  NLK: KAC2018N0319  NSK: 000049900  NTA: 071421130  PIC: 322621  RERO: 02-A003732590  RKD: 320198  SELIBR: 367828  SNAC: w6sf3t0h  SUDOC: 056559275  Trove: 1092279  ULAN: 500355467  VIAF: 19689232   WorldCat (עם VIAF): 19689232 
לו ריד כבוגר תיכון
לו ריד בהופעה בספרד בשנת 2008
שירים שענת אוהבת במיוחד

|  מידע כללי |
| --- | --- |
 מאת:  יהונתן גפן
 איורים:  נורית גפן
 שפת המקור:  עברית 
 סוגה:  ספרות ילדים 
 הוצאה
 הוצאה:  דביר
 תאריך הוצאה:  1969
 
שירים שענת אוהבת במיוחד הוא ספר שירי ילדים מאת יהונתן גפן. הספר יצא לאור בשנת 1969 בהוצאת דביר, ואויר על ידי נורית גפן. כשנה לאחר הוצאתו יצא ספר נוסף, "סיפורים שענת אוהבת במיוחד", שהוא מעין ספר המשך. בשנת 2023 הוחלט להוציא את הספר במהדורה מחודשת בגרסה שמשלבת את שני הספרים יחד בהוצאת כנרת זמורה דביר, ובאיורה של מיכל בוננו.
על הספר

בספר נמצא מקבץ שירים, שכתב גפן לאחותו הקטנה, ושם ניסה לתאר תקופה מסוימת בחייו. הוא כתב על הילד הכי נמוך בכיתה, שהיה גם הילד הכי נמוך בהפסקה, ובכך ניסה לשקף את ההתמודדות שלו עם גובהו.
גפן כתב על חוויות חייו. כשאמו של גפן התאבדה, הוא החליט להעביר לאחותו הקטנה מסרים באמצעות השירים שכתב, אותם איגד לספר זה.
גפן מספר כיצד קיבל מגלת לימודים לאחר מלחמת ששת הימים, ונסע לאוניברסיטת קיימברידג' שבאנגליה. הוא מספר על הקושי שהיה לו בעזיבת באחיותיו הצעירות בארץ, בעת שהתאבלו על מות אימם שנפטרה לא מזמן. הגעגועים והאשמה שהציפו אותו, גרמו לו לכתוב את אוסף השירים לאחותו הצעירה ביותר, ענת.
בין שירי הספר תוכלו למצוא לדוגמה את השירים "שיר הקולות", "עוד מעט נחיה בארץ אחרת" ו-"שיר הזנבות".
ספר המשך ומהדורה מחודשת

בדצמבר 2022, לאחר מותה של אחותו, נורית גפן בצר, שגם איירה את שני הספרים, ראתה אור מהדורה מחודשת, שנקראה: "שירים וסיפורים שענת אוהבת במיוחד", המאחדת את שני הספרים יחדיו, בהוצאת כנרת זמורה דביר, ובאיור מחודש של מיכל בוננו. מהדורה זו הוקדשה על ידי יהונתן גפן לנורית, אחותו.
איירה את המהדורה החדשה מיכל בוננו, ועל תהליך האיור המחודש של הספר שם היא מתארת את רצונה לסרב לקחת את המשימה, כי ראתה בה אחריות כבדה, וחשש שלא תצליח. לאחר שהתאהבה בשירים ובסיפורים והתחברה לאיורים המקוריים, לקחה על עצמה לאייר בפשטות את הספר.
ביקורת ספרותית

הספר זכה לשבחים בקרב מבקרי ספרות רבים.
לטענת ד"ר גאולה אלמוג, גפן מבקש כבר בשיר שפותח את הספר, לבטא בשיריו אמפתיה ורגישות רבה, והוא עומד במשימה בהצלחה מרובה. כתיבתו משחררת ולא דידקטית, והוא מצליח להעביר את מסריו כאשר הוא כותב מנקודת מבטו של הצופה מהצד במתרחש בעולם, כאילו בפעם הראשונה, כילד סקרן ששואל שאלות.
בסקירת ביקורות מרובות שנכתבו על הספר, למשל בביקורת של דפנה לוי באתר ישראל היום (2023), ובדבריה של מאיירת הגרסה המחודשת, מיכל בוננו (2023), התייחסו לכתיבת השירים בהומור ובשפה פשוטה, על כך שהצליח למרות זאת, לשמור על האינטליגנציה הגבוהה ועל נגיעת עצב ריאליסטית, אותם מצופה מקוראי הספר או ממלווי הקוראים הצעירים יותר להבין גם ברבדים פילוסופיים.
קהל היעד

בכתיבתו של יהונתן גפן רבדים שונים. על פני השטח, כתב גפן לאחותו ספר שירים פשוט, הנכתב מנקודת מבט של קבוצת השווים שלה, ולא כאדם בוגר הכותב עבור ילד. גפן כותב אמנם עבור אחותו, אבל בכתיבתו הם שווים וחווים חוויות משותפות. ברובד נוסף, גפן עושה שימוש בתחכום תחבירי, הכולל יכולת הפשטה, והבנת מה שלא נאמר. בכתיבתו הומור, אשר מובן למבוגרים, אך לא יהיה מובן לקהל הצעיר אליו כביכול הספר מיועד. ולכן ניכר כי הספר פונה עבור ילדים, אך מבוגרים יכולים למצוא בו קריאה אינטליגנטית ומלאת הנאה.
הערות שוליים

1 2  דפנה לוי, "הכבש השישה עשר", "ילד הכרובית" ו"אלימיאו": האוצרות שיהונתן גפן השאיר לנו, באתר ישראל היום, ‏19.4.2023
↑  יהונתן גפן, באתר library.osu.edu
↑  המפרש, ספרות ילדים | סיפורים ושירים שענת אוהבת במיוחד, באתר הַמִּפְרָשׂ
1 2  שבע בום! מיכל בוננו : הפנקס – כתב עת מקוון לתרבות וספרות לילדים (באנגלית)
1 2  אמירה ברזילי, אמצעים צורניים בשירת יהונתן גפן, ספרות ילדים ונוער 116, עמ' 53-54
1 2  ד"ר גאולה אלמוג, שירים וסיפורים שענת אוהבת במיוחד ע"פ יהונתן גפן, ד"ר גאולה אלמוג, ספרות ילדים ונוער 116, עמ' 11-17
יוסי אבולעפיה

| --- | --- |
יוסי אבולעפיה בבית הדפוס
יוסי אבולעפיה בבית הדפוס
 לידה:  6 ביוני 1944 (בן 80) המנדט הבריטי טבריה, פלשתינה (א"י)
 מדינה:  ישראל
 ידוע בשל:  קריקטורות
 השכלה:  גרפיקה בבצלאל
 מקצוע:  גרפיקאי ומאייר
 מעסיק:  בצלאל אקדמיה לאמנות ועיצוב ירושלים 
 תפקיד:  סופר, קריקטוריסט, אנימטור ומאייר, פרופסור בבצלאל
 פרסים והוקרה:  פרס מוזיאון ישראל לאיור ספר ילדים על שם בן-יצחק (1978)  פרס נחום גוטמן לאיור (1993)  פרס גרוס למצוינות באנימציה (2009) 
 
מימין: אבולעפיה, מאיר שלו ודויד גרוסמן במחאת האוהלים, 2011
יוסי אבולעפיה (נולד ב-6 ביוני 1944) הוא סופר ומאייר של ספרי ילדים, וכן גרפיקאי, קריקטוריסט, במאי ותסריטאי סרטי אנימציה.
ביוגרפיה

יוסי אבולעפיה נולד וגדל בטבריה. בגיל 17 התקבל לאקדמיה "בצלאל", וסיים 4 שנות לימוד במגמה לגרפיקה. בתום שירותו הצבאי החל אבולעפיה לעבוד בטלוויזיה הישראלית כגרפיקאי וקריקטוריסט.
במשך השנים יצר קטעי אנימציה לתוכניות ילדים, אקטואליה, בידור וסטירה (ניקוי ראש).
ב- 1978 קיבל מלגות מקרן שרת והמכון הישראלי לקולנוע לסיור השתלמות בן 4 שבועות באולפני אנימציה בצפון אמריקה. הסיור התארך לכ- 6 שנים בהן עבד כבמאי אנימציה ותסריטאי בטורונטו (CBC), מונטריאול National Film Board of Canada, וכעצמאי בניו יורק. 
במהלך שנים אלה החל לאייר ולכתוב ספרי ילדים. 
עד היום אייר כ-130 ספרים בישראל ומחוצה לה, 11 מהם גם כתב. 
ספריו זכו בפרסים בישראל ומחוצה לה ביניהם: פעמיים עיטור אנדרסן לאיור, פעמיים פרס בן צבי - מוזיאון ישראל, פרס נחום גוטמן לאיור ועוד.
בשנים הראשונות לאחר חזרתו ארצה ב-1985 פרסם איורים, קריקטורות וקומיקס בעיתונים ישראלים
(בין היתר קומיקס סאטירי שבועי, "המצב חמור" בשנים 1989-1992 ב"מעריב").
היה אחראי לפרויקטים רבים באנימציה, ביניהם 23 קטעי הקישור לאירוויזיון 1999, "עצור בטרם תעבור", "להיטים מצוירים משלנו", קלטות וידאו לילדים ועוד.
בשנים 2000-1996 ניהל את היחידה לאנימציה ב-"בצלאל" והכין תוכנית לימודים ארבע שנתית במתכונת מחלקתית בשיתוף עם חנן קמינסקי ונעם נדב. יוסי אבולעפיה היה פרופסור במחלקה לאמנויות המסך בבצלאל עד פרישתו ב-2011.
פרסים

להלן חלק מהפרסים בהם זכה אבולעפיה בישראל ובחו"ל:
עיטור אנדרסן לאיור פעמיים: ב-1992 על איוריו בספרו של מאיר שלו, "הכינה נחמה"; וב-1998 עבור איוריו בספרה של נירה הראל, "את זה!";
פרס בן-יצחק, ציון לשבח פעמיים: 1978 עבור "עלילות פרדיננד פדהצור בקיצור" של אפרים סידון, 1990 עבור "עדי אבא וארבעים המוצצים" של עמליה ארגמן ברנע.
פרס נחום גוטמן לאיור (בשנת 1993).
פרס גרוס למצוינות באנימציה (2009)
ספרים > ספרים שכתב ואייר

מעלה קרחות (כתב בשיתוף עם אפרים סידון), עם עובד, תל אביב, 1980; 1990, (הספר בקטלוג ULI).
זהבה ושלשת הדודים, כתר, ירושלים, 1985 (הספר בקטלוג ULI).
זנב ודבש, סיפור ומשל על דב ושועל (כתב בשיתוף עם אפרים סידון) כתר, ירושלים, 1992 (הספר בקטלוג ULI).
נחשים (קריקטורות), עם עובד, תל אביב, 1992 (הספר בקטלוג ULI).
מספרים מספרים, עם עובד, תל אביב, 1993 (הספר בקטלוג ULI)
דג לגברת שאלתיאל, כתר, ירושלים, 1998 (הספר בקטלוג ULI).
סבא יאשקה מציל את החוף, עם עובד, תל אביב, 2007 (הספר בקטלוג ULI).
כלב, חתול ואיש, עם עובד, תל אביב, 2009 (הספר בקטלוג ULI).
לא תאמינו אבל זה מה שקרה, עם עובד, תל אביב, 2010 (הספר בקטלוג ULI).
האי של יאשקה עם עובד, תל אביב, 2016 (הספר בקטלוג ULI).
ההר של יאשקה, עם עובד, תל אביב, 2016 (הספר בקטלוג ULI).
מחברת חיבור, עם עובד, תל אביב, 2020 (הספר בקטלוג ULI).
ספרים > ספרים שאייר

אנשים טובים באמצע הדרך מאת: נעמי שמר (פיג'מה, עם עובד)
קרמר החתול ישן כל הזמן מאת: מאיר שלו (עם עובד)
קרמר החתול יוצא אל היער מאת: מאיר שלו (עם עובד)
קרמר החתול לומד לשחות מאת: מאיר שלו (עם עובד)
הצלחת שמתחת מאת: מאיר שלו (עם עובד)
הגשם של סבא אהרון מאת: מאיר שלו (עם עובד)
התרנגולים והשועל מאת: חיים נחמן ביאליק
איך האדם הקדמון המציא לגמרי במקרה את הקבאב הרומני מאת: מאיר שלו (עם עובד)
אבא עושה בושות מאת: מאיר שלו (כתר)
גומות החן של זוהר מאת: מאיר שלו (כתר)
הכינה נחמה מאת: מאיר שלו (עם עובד)
הטרקטור בארגז החול מאת: מאיר שלו (עם עובד)
הדודה מיכל מאת: מאיר שלו (עם עובד)
עלילות פרדיננד פדהצור הראשון מאת: אפרים סידון (כתר)
סיפור מוזר ומלא תימהון על האי הקטן האי הגיון מאת: א. סידון (כתר)
אוזו ומוזו מכפר קאקארוזו מאת: א. סידון (כתר)
גליצו יוצא לנדוד בדרכים... מאת: אפרים סידון (כתר)
ספר המשלים הגדול מאת: אפרים סידון (כתר)
דוקטור מרשמלו מאת: שלומית כהן אסיף (עם עובד)
מתחיל בבום, נגמר בטראח! מאת: שלומית כהן אסיף (הקיבוץ המאוחד)
סיפור שמתחיל בנשיקה ונגמר בחיבוק מאת: ש. כהן אסיף (עם עובד)
רוני ונומי והדב יעקב מאת: מאיר שלו (עם עובד)
אריה בלילות מאת: מאיר שלו (עם עובד)
את זה מאת: נירה הראל (הקיבוץ המאוחד)
מפתח הלב מאת: נירה הראל (זברה הפקות)
תמיד ילווה אותו צל מאת: יעקב בוצ'ן (הקיבוץ המאוחד)
הדובון בלע סבון מאת: אנדה עמיר-פינקרפלד (הקיבוץ המאוחד)
היפופוטם במרק מאת: יהודה אטלס (שבא, כתר)
קשה להיות אריה מאת :אורי אורלב (עם עובד)
נשיקה לשפונזה מאת: ליה נירגד (עם עובד)
מי חטף את בועז מאת: ימימה טשרנוביץ-אבידן (כתר)
קוף משקפוף מאת: חנה גולדברג (כתר)
האמריקאית הזאת מאת: סוזי מורגנשטרן (כתר)
הצחקתם אותנו מאת: יצחק גלנור / סטיבן לוקס
3,2,1 (תמיר)
החיות כמשל בעריכת שלי אלקיים (תרמיל חדש)
בין מציאות ודמיון א. מאת: ד"ר דפנה למיש (המכללה למינהל, משרד החינוך)
מתנות מהזבל (מט"ח)
דבל פרקינג מאת: גיל-עד חריש
תעלומת המגילות הגנוזות (מוזיאון ישראל)
ספרים > ספרים שהוציא באנגלית

Buffy and Albert, Charlotte Pomerantz, Greenwillow Books ,New York, 1982
Harry's Visit, Barbara-Ann Porte, William Morrow & Co, 1983
What I did last summer, Jack Prelutskyת Greenwillow Books,1984
My Parents think I'm sleeping, Jack Prelutsky, Scholastic Inc,1985
My three Uncles, Greenwillow Books, New York, 1985
Aviva's Piano, Clarion Books, New York, 1986
Leo and Emily's Zoo, Franz Brandenberg, Greenwillow Books, New York, 1988
The Birthday Thing by: SuAnn and Kevin Kiser, A Trumpet Club, New York, 1990
Harry in trouble, Barbara-Ann Porte, Dell Publishing, New York, 1990
Harry's mom, Barbara-Ann Porte, Yearling, 1990
Donovan Scares the Monster, Susan Love Whitlock, Greenwillow Books, New York, 1987;  William Morrow & Co, New York, 1990
Harry Gets an Uncle, Barbara-Ann Porte, Greenwillow Books, New York, 1991
My father always embarrasses me, Meir Shalev, Wellington Pub, New York, 1991
Am I Beautiful, Else Homlund Minarik, Greenwillow Books, New York, 1992
Taxicab tales, Barbara-Ann Porte, Greenwillow Books, New York, 1992
Yanosh's Island, Greenwillow Books ,New York, 1992
Fox Tale, Dell Books, New York, 1992 (הספר בקטלוג ULI)
Stop Thief, Robert Kalan, Greenwillow Books, New York, 1993
A Turkey Drive, Barbara-Ann Porte, Greenwillow Books, New York, 1993
Ten Old Pails, Nicholas Heller, Greenwillow Books, New York, 1994
Busybody Brandy, Jessie Haas, Greenwillow Books, New York, 1994
Harry's birthday, Barbara-Ann Porte, HarperCollins Publishers, New York, 1994, 2003
It's Valentine's Day, Jack Prelutsky, Greenwillow Books, 1996
Clean House by: Jessie Haas, Greenwillow Books, New York, 1996
Moving Day by: Robert Kalan, Greenwillow Books, New York, 1996
A fish for Mrs. Gardenia, Greenwillow Books, New York, 1998
Harry's Dog, Barbara-Ann Porte, Scholastic Inc, 1999
Harry's Pony, Barbara-Ann Porte, Greenwillow Books, New York, 1997; Turtleback Books, St. Louis, US, 2003
It's Snowing, It's snowing by: Jack Prelutsky, Harper Collins, 2006
Yashka's island, Greenwillow Books, New York, 2006
Grandph Yashka saves the bay, Greenwillow Books ,New York, 2007
The Mystery of the Dead Sea Scrolls, The Israel Museum, Jerusalem, 2003
My Parents think I'm sleeping (new design and Illustrations), HarperCollins-Greenwillow Books, 2007
Dog, cat & man, Greenwillow Books ,New York, 2009
לקריאה נוספת

נורית שילה־כהן, (עורכת), ספר המאיירים הגדול, זוכי פרס מוזיאון ישראל לאיור ספר ילדים על-שם בן-יצחק בשנים 1978–2004, מוזיאון ישראל ועם עובד,2005, עמ' 22–31
הערות שוליים

↑  IBBY, Honour List (1992), July 1992, p.27.
↑  IBBY, Honour List (1998), May 1998, p.38.
| --- | --- |
בקרת זהויות :  NLI: 987007257201005171  PLWABN: 9810596820105606  BnF: cb12655682j (data)  CiNii: DA18248221  GND: 1089195567  ISNI: 0000 0004 3958 1965  LCCN: n81137208  NDL: 00461990  NLA: 36521065  NTA: 113946813  SUDOC: 149620985  Trove: 1269996  VIAF: 66587549   WorldCat (עם VIAF): 66587549
מיכל לויט

| --- | --- |

דיוקן עצמי
 לידה:  28 במרץ 1950 (בת 74) תל אביב-יפו, ישראל 
 מקום לימודים:  בצלאל אקדמיה לאמנות ועיצוב ירושלים 
 תחום יצירה:  איור, עיצוב גרפי 
 
מיכל רכטר לֶוִיט (נולדה ב-28 במרץ 1950) היא מאיירת, מעצבת גרפית וציירת ישראלית, זוכת ציון לשבח בפרס מוזיאון ישראל לאיור ספר ילדים ע"ש בן־יצחק.
ביוגרפיה

מיכל לויט נולדה בתל אביב כבתם הבכורה של האדריכל יעקב רכטר ואשתו הראשונה שרה שפיר, אחות למוזיקאי יוני רכטר. בילדותה עסקה בספורט ובבלט והחלה להתעניין בציור בגיל 14. בתיכון למדה בבית ספר של ויצו. בתום שירותה הצבאי למדה איור באקדמיה בצלאל. עם סיום לימודיה החלה לעבוד בהוצאת מסדה, שם איירה ספרי ילדים ועיצבה עטיפות לספרי מדע בדיוני ולספרי פרוזה ("שומר אמונים" מאת אריה קרישק ועוד;). בשנת 1974 איירה לויט את עטיפת האלבום "ארבע-עשרה אוקטבות" של ההרכב שבו היה חבר אחיה, יוני רכטר. בעקבותיה עיצבה עטיפות רבות לאלבומים ישראליים, ביניהם לאלבומיו של רכטר – "באופן קבוע וחד פעמי", "הכבש השישה עשר", "העיקר זה הרומנטיקה" ו"עוד סיפור"; גידי גוב – "40:06"; יהודית רביץ – "גלוי ונעלם"; מאחורי הצלילים 1984, "צליל מכוון" ועוד.
בין ספרי הילדים שאיירה: "מה נעשה עם ג'ינג'ר" מאת חיה שנהב (עם עובד 1994), ו"אוליבר טוויסט" מאת צ'ארלס דיקנס שזיכו אותה בפרס מוזיאון ישראל לאיור ספר ילדים ע"ש בן־יצחק; "ציפור סיני שנשבתה" מאת שבתאי לוי (שבו) שזיכה אותה בפרס נחום גוטמן לאיור מטעם עיריית תל אביב (מסדה 1992); "אנונימוס בלפי הגדול" מאת יוסי בנאי (מודן 1980); "קרחונים ופעמונים" מאת אמנון שמוש (מסדה 1980); "אלף לילה ולילה" (כתר 1987); "קיקה הזיקית" מאת טל עומר (דני ספרים 1996) ועוד.
בשנת 2000, לאחר שנים של איור ועיצוב, שינתה כיוון ולמדה ציור פיגורטיבי ב"סדנא לציור ורישום ירושלים" בניהולו של הצייר ישראל הירשברג.
ב-5 במרץ 2011 נפתחה תערוכת היחיד של מיכל רכטר לויט בשם "הכתם שלי" בגלריה של קיבוץ גבעת חיים איחוד. בתערוכה הציגה ציורי שמן של דיוקנאות, נופים וטבע דומם.
ב-24 בנובמבר אותה שנה נפתחה תערוכת היחיד של מיכל רכטר לויט בשם "בין הגלוי לנסתר" בגלריה של בית האמנים בתל אביב. ב-2014 ערכה תערוכת יחיד בגלריה לשלום בגבעת חביבה. ב-2016 ערכה תערוכת יחיד, "קופסה שחורה" בגלריה מקום לאמנות בתל אביב. ב־20 במאי 2023 נפתחה תערוכת יחיד שלה "בין שמיים וארץ" אותה אצרה לאה בר סלע בגלריית מרווח בקיבוץ הרדוף. התערוכה התמקדה במגזרות נייר שצמחו למיצב. בנוסף כללה התערוכה סרט ומספר ציורי שמן.
תערוכות > תערוכות יחיד נבחרות

2020 -- רחוב לורנס, מקום לאמנות, קריית המלאכה, תל אביב
2019 – הכד של חנה, קיר אמן, מקום לאמנות, קריית המלאכה, תל אביב
2016 – קופסה שחורה, מקום לאמנות, קריית המלאכה, תל אביב
2014 – בארבע עיניים, גלריה בגבעת חביבה
2011 – בין הגלוי לנסתר, בית האמנים, תל אביב
2011 – הכתם שלי, גלריה בקיבוץ גבעת חיים
1997 – מיכל רכטר לויט, ציורים, גלריה בעיקר איור נווה צדק, תל אביב
1996 – מיכל רכטר לויט, ציור, גלריה נלי אמן, תל אביב
תערוכות > תערוכות קבוצתיות נבחרות

2021 -- סדר קוטן, הגלריה בגבעת חיים
2014 – אני מכאן, גלריה בגבעת חביבה
2015 – הסלון, במסגרת 'מנופים', גלריה הקוביה, ירושלים
2015 – Summer Time, מקום לאמנות, תל אביב
2015 – Twilight Zone, גלריה עינגא, תל אביב
2015 – על הפנים, גלריה צדיק, יפו
2015 – מכירה פומבית, גלריה מונטפיורי, תל אביב
2015 – נקודת זכות, תערוכת הרוח הישראלית, מוזיאון הרצלילינבלום, תל אביב
2016 – "הקתדרלה שלי", קיר אמן X 9 מקום לאמנות קריית המלאכה תל אביב
2017 – "שתיקה", קיר אמן מקום לאמנות קריית המלאכה תל אביב
2017 – נקודת זכות, תערוכת הרוח הישראלית,
2017 – תערוכת מכירה למען ספרית לוינסקי בבית בנימיני
2019 – דיוקן אם, בית האמנים תל אביב
2019 – אמנות לכל כיס, הגלריה לשלום גבעת חביבה.
לקריאה נוספת

נורית שילה־כהן (ערכת) ומיכל בוננו (מראיינת), ספר המאיירים הגדול, עם עובד ומוזיאון ישראל 2005, עמ' 184–191
איתיחאד איירווייז

בואינג 787-9 של החברה ממריא מנמל התעופה בציריך
איירבוס A340-600 של החברה (בצביעה הישנה) בנמל התעופה הבינלאומי מלבורן
איתיחאד איירווייז (בערבית: الاتحاد للطيران (אל-אתִחאד לטיָראן), באנגלית: Etihad Airways; בתרגום לעברית: נתיבי אוויר מאוחדים) היא חברת התעופה הלאומית של האמירות אבו דאבי. בסיסה הראשי נמצא בנמל התעופה של העיר.
בשנת 2018 זכתה החברה בתואר "מחלקה הראשונה הטובה ביותר".
תולדות החברה

איתיחאד איירוויז נוסדה ביולי 2003, טיסתה הראשונה התקיימה ב-5 בנובמבר אותה שנה בקו לאל-עין. טיסתה הבינלאומית הראשונה התקיימה שבוע לאחר מכן בקו לביירות. בשנת 2013 איתיחאד איירוויז זכתה במקום השביעי מבין חברות התעופה בעולם, ובשנת 2016 זכתה במקום הראשון בטקס פרסי World Travel, ובשנת 2017 זכתה במקום השמיני בטקס פרסי סקייטראקס. בנוסף המחלקה הראשונה של החברה נחשבת כטובה בעולם.
צי המטוסים

צי המטוסים של החברה נכון לנובמבר 2020:
| כלי טיס | בצי | בהזמנה | נוסעים> F | נוסעים> C | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- | --- | --- |
| איירבוס A320-200 | 14 | — | — | 16 | 120 | 158 |  |  |
| איירבוס A320 NEO | 1 |  |  | 8 | 168 | 176 |  |  |
| איירבוס A321-200 | 9 | — | — | 8 | 188 | 196 |  |  |
| איירבוס A321neo | 6 |  |  | 8 | 215 | 223 |  |  |
| איירבוס A321LR |  | 20 | 2 | 14 | 144 | 160 |  |  |
| איירבוס A350-1000 | 5 | 15 |  | 44 | 327 | 371 | קבלת ההזמנה החל משנת 2020 |  |
| איירבוס A380-800 | 5 | — | 9 | 70 | 405 | 486 | עוד 5 מטוסים באחסון שיחזרו לשירות |  |
| בואינג 777-300ER | 9 | — | — | 28 | 384 | 412 |  |  |
| בואינג 777-300ER | 9 | — | — | 40 | 340 | 380 |  |  |
| בואינג 777-300ER | 9 | — | 8 | 40 | 292 | 340 |  |  |
| בואינג 787-9 | 33 | 8 | — | 28 | 271 | 299 |  |  |
| בואינג 787-9 | 33 | 8 | 8 | 28 | 199 | 235 |  |  |
| בואינג 787-10 | 10 | 20 | — | 32 | 304 | 336 |  |  |
מטוסי מטען
| בואינג 777F | 6 |  | מטען | מטען | מטען | מטען |  |  |
| איירבוס A350F | 10 |  | מטען | מטען | מטען | מטען |  |  |
| סה"כ | 97 | 73 |  |  |  |  |  |  |